**Hankook Tire ja Renault Sport Racing solmivat kumppanuussopimuksen Formula Eurocupiin**

**Rengasvalmistaja Hankook aloittaa vuodesta 2019 alkaen pitkäkestoisen yhteistyön Renault Sport Racingin kanssa Formula Renault Eurocupissa. Yksinoikeutettuna rengaskumppanina Hankook varustaa kaikki sarjaan osallistuvat autot Ventus Race -kilparenkaillaan (F200 sileä / Z217 saderengas). Kilpailukauden aikana tulokkailla on lisäksi mahdollisuus voittaa Hankookin kilparenkaita ja uusi “Hankook Trophy“ -palkinto.**

***Neu-Isenburg, Saksa, 18. joulukuuta 2018*** – Premium-rengasvalmistaja Hankookin ja Renault Sport Racingin yhteistyö Formula Renault Eurocupissa saa vuonna 2019 lentävän lähdön Ranskassa Paul Ricardin radalla. Siellä Hankook aloittaa Formula Renault Eurocupin yksinoikeutettuna rengaskumppanina samanaikaisesti uuden Renault Sport Racing formula-auton ensiesiintymisen kanssa. Allekirjoitetun kumppanuussopimuksen ansiosta Hankook on näyttävästi edustettuna sarjan kilpailuissa arvostetuilla kilparadoilla kaikkialla Euroopassa. Ratoihin lukeutuvat muun muassa Silverstone, Monza, Hockenheim ja Monaco. Sarjan kisoissa kilpailee kymmenen eri joukkuetta. Jokainen kilpailu kestää 30 minuuttia. Kauden lopussa palkitaan kolme parasta kuljettajaa sekä eniten pisteitä kerännyt joukkue.

Lisäksi nuoret lahjakkuudet kilpailevat “Parhaan tulokkaan“ tittelistä. Tulevalla kaudella kaikki sarjan nuorta polvea edustavat kuljettajat tavoittelevat myös Hankook Trophy -palkintoa. Rata-autoilun uudet tulokkaat voivat tässä sarjassa osoittaa kykynsä kilparadalla ja voittaa Hankookin kilparenkaat jokaisessa kilpailussa.

Moottoriurheilujohtaja Manfred Sandbichler vahvistaa: “Olemme innoissamme pitkäkestoisesta yhteistyöstä Renault Sport Racingin kanssa. Se on uusi merkkipaalu Hankookin osallistumisessa eurooppalaiseen moottoriurheiluun. Vuodesta 2019 alkaen Hankook on osa Formula Renault ‑tiimiä ja olemme ylpeitä voidessamme tukea eteenpäin pyrkiviä moottoriurheilun lahjakkuuksia yhdessä samoilla periaatteilla toimivan autonvalmistajan kanssa.“

“Olemme mielissämme Hankookin kanssa allekirjoittamastamme kumppanuudesta. Renault Sport Racingilla ja Hankook Tirellä on samat tavoitteet löytää nuoria lahjakkaita kilpa-ajajia ja tukea heitä oikeassa ympäristössä. Formula Renault Eurocup ilmentää tätä periaatetta, ja olemme tyytyväisiä voidessamme hyödyntää Hankookin monipuolisesti kehittämää tietotaitoa heti uuden automme esittelyssä. Feeder-sarjassa ja kansainvälisissä mestaruuskilpailuissa saatavan kattavan ja monipuolisen kokemuksen ohella nuorten lahjakkuuksien on yhteistyömme ansiosta entistä helpompaa hyödyntää Formula Renaultia hupputasolle kehittymisen väylänä, mikä vastaa täydellisesti sarjamme tarkoitusta“, vahvistaa Benoît Nogier, Renault Sport Racingin kilpailujohtaja.

###

**Tietoa Hankookista**

Hankook tuottaa huippulaadukkaita, innovatiivisia ja erittäin suorituskykyisiä vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijää valmistaa siellä vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Alankomaissa, Britanniassa, Espanjassa, Italiassa, Puolassa, Saksassa, Ranskassa, Ruotsissa, Tšekin tasavallassa, Turkissa, Ukrainassa, Unkarissa ja Venäjällä. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa. Hankook Tire valittiin jo vuonna 2016 arvostettuun maailmanlaajuiseen Dow Jones ‑kestävysindeksiin (DJSI World).

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |  |  |  |
| --- | --- | --- | --- |
| **Yhteystiedot:**  **Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Deutschland | | | |
| **Anna Magdalena Pasternak**  PR-johtaja  Puh.: +49 (0) 6102 8149 – 173  [a.pasternak@hankookreifen.de](mailto:a.pasternak@hankookreifen.de) | **Yara Willems**  Tiedotusosasto  Puh.: +49 (0) 6102 8149 – 172  [y.willems@hankookreifen.de](mailto:y.willems@hankookreifen.de) |  |  |
|  |  |  | |